als_Latn dik_Latn sag_Latn
TIRANË- Të tjera detaje rrëqethëse mësohen nga ngjarja në fshatin Zhejë të Kurbinit ku 41-vjeçarja Vera Tota u vra nga vjehrri i saj, sipas policisë më levë. Por ndryshe thotë vëllai i saj në studion e emisionit “Me zemër të hapur” në News24.
Anton Jaku rrëfen se e ka marrë vesh nëpërmjet telefonatës që i ka bërë një kushëri. Më pas ka telefonuar Arbenin i cili ia ka konfirmuar por nuk mund t’i thoshte dot asnjë detaj pasi nuk kishte qenë prezent në momentin e ngjarjes, kishte shkuar rreth 1 orë e gjysmë më vonë për shkak se ishte në punë, shkruan ‘BalkanWeb’.
Më pas është drejtuar drejt morgut të spitalit të Lezhës ku ka parë trupin e Verës të masakruar thotë ai, në kafkë dhe dorë. “E mësova nga një kushëri i imi. Më pas mora dhëndrin. Më ka thënë: “Po, ka ndodh. Nuk kam qenë prezent”. E pyeta se ku ndodhej trupi, më pas shkova në spitalin e Lezhës, në morg. Kemi hyrë në morg me motrën tjetër dhe nusen time. Kur e pamë trupin, motra ishte masakruar. Ishte prerë me sëpatë, me hanxhar. Sulmi i parë kishte qenë në ballë, por motra kishte tentuar të mbrohej dhe i kishte prerë dhe dorën. Pas kësaj ka rënë përmbys dhe ai e ka goditur në anën e pasme të kokës, e cila ka qenë e prerë”, tha ai, shkruan ‘BalkanWeb’. Antoni beson se është kryer me sëpatë pasi nga prerjet dukej qartë që ka qenë mjet shumë mprehës. Vajza e Verës ka shkuar pa ditur gjë, ka zbuluar trupin e nënës të masakruar dhe nga ajo që ka parë ndodhet në gjendje tepër të rënduar psikologjike.
Asaj i është bërë dhe presion pasi i kanë thënë që daja do të vras babain e saj, gjë që nuk është fare e vërtetë. Antoni kërkon mbrojtje për ata fëmijë të cilët ndodhën në atë banesë. Ai dyshon se mund të jetë fshehur dhe arma e krimit.
Ngjarjen e si e mësuat? E mësova nga një kushëri i imi. Më pas mora dhëndrin. Më ka thënë: “Po, ka ndodh. Nuk kam qenë prezent”. E pyeta se ku ndodhej trupi, më pas shkova në spitalin e Lezhës, në morg. Kemi hyrë në morg me motrën tjetër dhe nusen time. Kur e pamë trupin, motra ishte masakruar. Ishte prerë me sëpatë, me hanxhar. Sulmi i parë kishte qenë në ballë, por motra kishte tentuar të mbrohej dhe i kishte prerë dhe dorën. Pas kësaj ka rënë përmbys dhe ai e ka goditur në anën e pasme të kokës, e cila ka qenë e prerë.
Ka qenë e prerë disa herë koka. E dhunuar edhe si kufomë barbarisht. Në dijeninë tonë vjehrri nuk ka qenë i vetëm.
Në darkë ka ndodhur një debat i lehtë dhe motra iu është lutur vjehrrit dhe vjehrrës jepuni bukë të hanë fëmijëve. Sepse buka në atë shtëpi mbahej me çelës. Si mund të bëhet kjo në vitin 2017.
Si ka qenë gjendja ekonomike?
Ish-bashkëshorti i motrës ka qenë punëtor. Motra bënte dy punë dhe gjithë ekonominë edhe dhëndri dhe motra ia kanë dorëzuar vjehrrit dhe vjehrrës. Motra dhe Arbeni punonin dhe vjehrri dhe vjehrra i administronin.
Atë ditë në mëngjes çfarë ndodhi?
Ai krim është menduar gjithë natën. Në mëngjes nuk ka ndodhur asnjë debat. Personi që e ka vrarë ka dalë në rrugë kryesore. Ajo ka marrë çantën e bukës për t’u nisur në punë. Ka hapur portën e rrugës dhe aty e ka sulmuar me sëpatë ose hanxhar. Në dijheninë time nuk është gjetur. Leva nuk pret. Ajo ka qenë e prerë me mjete prerës.
Fëmijët kanë qenë në gjumë po a kanë dëgjuar debat?
Vajza ka dëgjuar gjyshin dhe gjyshen e vet në dhomë deri në 3 të natës duke folur edhe në telefon. Ndaj i bëj thirrje policisë të sekuestrojë skedat telefonike, të të dyve vjehrra dhe vjehrri.
Banesa ka një farë distance nga dera e shtëpisë, janë deri 40 metra. Agresori i ka zënë pritë qysh para se me dalë viktima, nga prapa portës.
Cili është roli i vjehrrës?
Sa herë është dhunuar fizikisht vjehrra ime ajo ka qenë pjesëmarrëse. Në dijeninë time e kanë sulmuar të dy bashkë.
Një ditë pasi motra ime është varrosur, e ashtuquajtura gjyshja e motrës sime i ka thënë mbesës, ‘mirë ja kanë bërë nënës tënde, le të vijë daja të vrasë babën’.
Mbesa ka marrë në telefon e tronditur. Kam komunikuar me policinë, iu kam thënë që unë nuk do zë vendin e gjyshërve, nuk do bëhem vrasës si ata. Ngelët pa nënë nuk do iu lë pa baba. Arbenit i kërkova të kujdesej për fëmijët. Ai mu betua por dyshoj në aftësitë e tij për t’i mbrojtur fëmijët.
Çfarë tha përballë teje vjehrra e motrës tuaj? Nuk kam kontaktuar fare. As kafen se kam pirë tek ajo derë.
Ku është roli i Arbenit? E ka dënuar gjithë shoqëria, farefisi, pjesëtarët e fshatit. Kanë shprehur indinjatën më të thellë për ngjarjen.
Çfarë ju tha Arbeni? Unë kam folur në prani të fëmijëve të vet. S’mund t’ju ringjallja dhimbje në sy të fëmijëve.
E ka dënuar ai veprimin e babait? Si kam kërkuar dënim apo jo të babait, se skam folur fare për këtë.
Ça frike keni për mbesën dhe nipin tuaj? Ata fëmijë po rriten me dhunë, kanë parë se si nëna rrihej. Kjo është e rëndë.
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn